Nr. 32999 /13.08.2024

**REFERAT DE APROBARE**

**la Proiectul de hotărâre pentru modificarea Hotărârii Consiliului Județean Cluj nr. 205 din 28 noiembrie 2023 privind aprobarea prelungirii perioadei de implementare a proiectului "1 Modernizarea și reabilitarea Traseului județean 1, format din sectoare de drum ale DJ 107L, DJ 107M și DJ 107N, parte a Traseului Regional Transilvania de Nord"** **și a cheltuielilor legate de proiect**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Consiliul Județean Cluj este beneficiarul proiectului *”1 Modernizarea și reabilitarea Traseului județean 1, format din sectoare de drum ale DJ 107L, DJ 107M și DJ 107N, parte a Traseului Regional Transilvania de Nord”, finanțat prin* Programul Operațional Regional 2014 – 2020 conform Contractului de finanțare nr. 3369/29.10.2018.  Perioada de implementare a contractului de finanțare este cuprinsă între 29.10.2018 – **31.08.2024**.  Prin implementarea proiectului se realizează creșterea gradului de accesibilitate a zonelor rurale situate în proximitatea retelei TEN-T prin modernizarea drumurilor judeţene.  Pentru realizarea lucrărilor a fost încheiat Acordul contractual nr. 47015/409 între UAT JUDEȚUL CLUJ și DIFERIT AG S.R.L pentru „Modernizarea și reabilitarea drumului județean DJ 107 M - Luna de Sus – Buru - Băișoara, km 0+000 – km 42+000” în data de 29.12.2021, conform Anexei nr. 2 la HG nr. 1/2018 pentru aprobarea condiţiilor generale şi specifice pentru anumite categorii de contracte de achiziţie aferente obiectivelor de investiţii finanţate din fonduri publice, cu modificările și completările ulterioare. Predarea amplasamentului a avut loc la data de 14.02.2022. Progresul fizic al lucrărilor în prezent este de 100 %.  Necesitatea adoptării Hotărârii Consiliului Județean Cluj pentru aprobarea prelungirii perioadei de implementare a proiectului *“1 Modernizarea și reabilitarea Traseului județean 1, format din sectoare de drum ale DJ 107L, DJ 107M și DJ 107N, parte a Traseului Regional Transilvania de Nord”* și a cheltuielilor legate de proiect, se impune având în vedere următoarele aspecte:   * prin Notificarea nr. 2329/21.06.2024, înregistrată la Consiliul Județean Cluj cu nr. 25944/21.06.2024, Antreprenorul S.C. DIFERIT AG S.R.L. anunță finalizarea lucrărilor și solicită începerea procedurilor de recepție a acestora, în temeiul subclauzei 60.3 din cadrul Acordului contractual, conform căreia: „*60.3 Antreprenorul va notifica Beneficiarul şi Supervizorul cu cel puţin 15 zile înainte ca Lucrările sau un Sector de lucrări, să fie, din punctul de vedere al Antreprenorului, terminate şi pregătite de recepţie şi va solicita Beneficiarului efectuarea Recepţiei la Terminare*”; * supervizorul, prin Raportul său nr. 198/12.08.2024, înregistrat la Consiliul Județean Cluj cu nr. 33356/12.08.2024 ,raportat la Clauza 60 – Recepția la Terminarea Lucrărilor, solicită amânarea recepției la terminarea lucrărilor până la o dată ulterioară care va fi comnicată Beneficiarului motivat de faptul că până la data emiterii acestui raport, Antreprenorul nu a transmis potrivit subclauzei 19.7 - Cartea tehnica a construcției, documentele necesare întocmirii capitolelor A și B ale cărții tehnice a construcției.   Trebuie precizat și faptul că în acest moment etapele procedurale necesar a fi parcurse pentru realizarea recepției la terminarea lucrărilor presupun un interval de timp cumulat care excede durata contractului de finanțare, respectiv data de 31.08.2024, iar nerecepționarea lucrărilor ce fac obiectul Acordului contractual nr. 47015/409 din 29.12.2021 și care sunt cuprinse în cadrul contractului de finanțare ca și cheltuieli eligibile atrage după sine necesitatea restituirii către finanțator a contravalorii lucrărilor eligibile ce au fost rambursate de către acesta.  Prezentăm în continuare o serie de etape procedurale ce trebuie parcurse din momentul în care Supervizorul va putea recomanda potrivit subclauzei 60.4 admiterea recepției Lucrărilor:   * transmiterea către Inspectoratul de Stat în Construcţii - I.S.C. comunicare privind încheierea execuției lucrărilor, referatele pe specialităţi întocmite de proiectant şi de dirigintele/diriginţii de şantier cu privire la modul în care a fost executată lucrarea şi valoarea, fără TVA, a lucrărilor executate supuse recepţiei în vederea eliberării adeverinţei prin care se confirmă plăţile efectuate către Inspectoratul de Stat în Construcţii - I.S.C.; * transmiterea solicitărilor privind desemnarea reprezentanţilor în comisia de recepţie la terminarea lucrărilor; Menționăm aici faptul că solicitarea reprezentantului ISC în cadrul comisiei de recepție la terminarea lucrărilor este condiționată de transmiterea în prealabil a comunicării privind încheierea execuției lucrărilor; * factorii implicaţi în etapa de recepţie la terminarea lucrărilor comunică investitorului, în termen de 10 zile de la primirea solicitării, reprezentantul desemnat să participe în comisia de recepţie, conform art. 10, alin.(2) din H.G. 273/ 1994; * întocmirea referatului privind constituirea comisiei de recepție la terminarea lucrărilor în vederea emiterii unei dispoziții a Președintelui Consiliului Județean Cluj privind numirea comisiei de recepție la terminarea lucrărilor; * perioada efectivă necesară desfășurării activității comisiei de recepție, inclusiv verificarea cărții tehnice având în vedere volumul lucrărilor supuse recepției, respectiv:  |  |  | | --- | --- | | Suprafața Structură rutieră | 251.594,43 mp | | Poduri | 16 PODURI - 9 poduri noi  - 7 reabilitate | | Nr. Accese la proprietăți | 1073 buc. | | Nr. Podețe transversale | 88 buc. | | Scurgerea apelor | * Șanturi de beton: 12.102,85 ml; * Rigole de acostament: 13.388 ml; * Rigole carosabile: 1.290 ml; * Rigole deschise: 131 ml; * Șanțuri de pământ: 19.665,80 ml; | | Amenajare Intersecții cu Drumuri laterale | 170 buc. | | Consolidari – Ziduri de sprijin | 547 ml. | | Locuri de parcare amenajate | 60 buc. | | Stații de autobuz | 19 buc. | | Treceri de pietoni | 25 buc. cu marcaj bicomponent de culoare alb/rosu | | Parapete de protecție | Peste 11.000 ml |  * aprobarea de către reprezentantul investitorului/beneficiarului a deciziei comisiei de recepţie la terminarea lucrărilor.   **Ținând cont de aspectele menționate anterior, prelungirea duratei contractului de finanțare cu 3 luni până la data de 30.11.2024, se justifică astfel:**   * august – octombrie 2024: demararea și desfășurarea recepției la terminarea lucrărilor DJ 107 M * noiembrie 2024: finalizare activității de informare și publicitate, managementul proiectului.   Luând în considerare cele prezentate anterior, pentru evitarea riscului de restituire către finanțator a cheltuielilor eligibile rambursate de către acesta, se impune aprobarea proiectului de hotărâre în scopul asumării implementării activităților proiectului din fonduri proprii, după data de 31.08.2024, pentru realizarea integrală a acestora, a atingerii indicatorilor, rezultatelor și obiectivelor propuse și asigurării funcționalității proiectului până la data de 30.11.2024.  Astfel, ulterior aprobării acestui proiect de hotărâre, se va proceda la încheierea unui Act adițional la Contractul de finanțare nr. 3369/29.10.2018 "1 Modernizarea și reabilitarea Traseului județean 1, format din sectoare de drum ale DJ 107L, DJ 107M și DJ 107N, parte a Traseului Regional Transilvania de Nord" în vederea prelungirii duratei de implementare a proiectului până în noiembrie 2024, în vederea finalizării tuturor activităților din cadrul proiectului, precum și atingerii indicatorilor, rezultatelor și obiectivelor propuse, precum și asigurării funcționalității proiectului. |
| * 1. **Cerinţe care reclamă oportunitatea actului administrativ:** |
| Instrucțiunea nr. 207/31.10.2023, emisă de Autoritatea de Management Programul Operațional Regional 2014-2020 în vederea închiderii Programului Operațional Regional 2014-2020 – Acțiuni AM/OI de pregătire în vederea închiderii Programului Operațional Regional 2014-2020:   * art. III. Acordul MIPE, în calitate de Autoritate de Management pentru Programul Operațional Regional 2014-2020, în vederea modificării contractelor de finanțare POR 2014-2020, în scopul prelungirii duratei proiectului peste data de 31.12.2023, pentru finalizarea tuturor activităților din bugetul propriu al Beneficiarilor, în vederea atingerii integrale a obiectivelor și indicatorilor și pentru asigurarea funcționalității proiectelor, ca urmare a solicitării acestora de încadrare a proiectelor ca nefinalizate sau nefuncționale, se consideră dat prin emiterea prezentei Instrucțiuni, în condițiile respectării acesteia. * implementarea proiectului”1 Modernizarea și reabilitarea Traseului județean 1, format din sectoare de drum ale DJ 107L, DJ 107M și DJ 107N, parte a Traseului Regional Transilvania de Nord”,prin respectarea prevederile Contractului de finanțare nr. 3369 din 29.10.2018: * art. 3 alin (1) din cadrul Anexei 1 - Condiții specifice, conform căruia ”*Beneficiarul se obligă să implementeze Proiectul pe propria răspundere în conformitate cu prevederile prezentului Contract de finanțare (inclusiv anexele acestuia) şi ale legislaţiei europene şi naţionale în vigoare. Beneficiarul va fi singurul răspunzător în faţa AM şi OI pentru îndeplinirea obligaţiilor asumate prin Contractul de finanțare, pentru implementarea proiectului şi pentru realizarea activităților, indicatorilor și obiectivelor acestuia, prevăzute în Anexa 2 (doi) - Cererea de finanţare. În acest sens, Beneficiarul are obligaţia de a respecta calendarul activităţilor și achiziţiilor publice, prevăzute în cererea de finanţare, precum și de a asigura un management eficient al proiectului prin asigurarea resurselor umane şi materiale necesare implementării acestuia*”. * art. 3 alin (1) din Anexa 1 - Condiții specifice, conform căruia: ‘*’Beneficiarul are obligația de a respecta instrucțiunile emise de AM*”. |
| 1. **Schimbări preconizate:** |
| Urmare a emiterii Hotărârii de către Consiliul Județean Cluj, se va solicita OI și AM, prin act adițional prelungirea duratei de implementare a proiectului, în scopul finalizării integrale din fonduri proprii și atingerii indicatorilor, rezultatelor și obiectivelor propuse, precum și susținerea cheltuielilor necesare în acest sens (cofinanțare, cheltuieli neeligibile), în conformitate cu prevederile Contractul de finantare nr. 3369/29.10.2018. |
| **Secțiunea a 2-a - Impactul socio-economic:** |
| Consiliul Judetean Cluj în calitate de autoritate contractantă, administrator al întregii infrastructuri de drumuri de interes județean, are ca atributie exclusivă, statuată de art. 87 și art. 173 alin. (1) lit. b), c) și d) și alin. (3) lit. d) alin. (5) lit. l) din Ordonanța de urgență a Guvernului nr. 57/2019 privind Codul administrativ, cu completările ulterioare, realizarea tuturor activităților de inters public referitoare la administrarea drumurilor de interes județean.  Investiţia propusă prin proiect urmăreşte:   * aducerea în parametrii de funcţionare şi valorificarea capacităţilor existente prin modernizarea drumului; * înlăturarea sau prevenirea apariţiei restricţiilor de circulaţie; * facilitarea accesului în regiune în condiţii normale de confort şi de securitate; * aducerea sistemului rutier la parametrii tehnici corespunzători categoriei drumului, asigurându-se astfel condiţii bune de siguranţă în circulaţia auto; * asigurarea unor condiții optime de siguranță și confort în circulația auto și pietonală; * realizarea unui profil transversal cu elemente geometrice care să se încadreze în prevederile legale; * asigurarea scurgerii apelor pluviale în lungul drumului, în condiţii cât mai bune.   Principalul avantaj obţinut în urma realizării proiectului este îmbunătăţirea condiţiilor de viaţă la nivelul zonei prin fluidizarea traficului, prin creșterea nivelului de siguranţă a cetăţenilor și prin protecţia infrastructurii. În acest sens, proiectul creează două mari avantaje: siguranţa în infrastructură și evoluţie socio-economică. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Prin adoptarea prezentei hotărâri nu intervin modificări privind valoarea totală a proiectului.  Valoarea totală a proiectului “1 Modernizarea și reabilitarea Traseului județean 1, format din sectoare de drum ale DJ 107L, DJ 107M și DJ 107N, parte a Traseului Regional Transilvania de Nord”, inclusiv sursele de finanțare este următoarea:   |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | |  | Valoarea totală | Valoarea totală eligibilă | Valoarea totală contribuție publică | Valoare eligibilă nerambursabilă din FEDR | | Valoare eligibilă nerambursabilă din bugetul național | | Valoarea cofinanțării eligibile a beneficiarului | | Valoarea neeligibilă inclusive TVA | |  | (lei) | (lei) | (lei) | (lei) | (lei) | (lei) | (lei) | (lei) | (lei) | (lei) | |  | 1 | 2 | 3 | 4 | 5 | 6 | 7 | 8 | 9 | 10 | | Leader | 126.790686,70 | 58.325.674,22 | 58.325.674,22 | 49.576.823,10 | 85 | 7.582.337,65 | 13 | 1.166.513,47 | 2 | 68.465.012,48 | | Partener | N/A | N/A | N/A | N/A | N/A | N/A | N/A | N/A | N/A | N/A | | Total | 126.790686,70 | 58.325.674,22 | 58.325.674,22 | 49.576.823,10 | 85 | 7.582.337,65 | 13 | 1.166.513,47 | 2 | 68.465.012,48 | |  |  |  |  |  |  |  |  |  |  |  | |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Nu are impact asupra actelor administrative în vigoare.  Ca măsuri de implementare ulterioare, Direcţia Dezvoltare și Investiții va urmări realizarea proiectului în conformitate cu prevederile contractului de finanțare și legislația privind gestionarea fondurilor europene pentru perioada de programare 2014-2020. |
| **Secțiunea a 6-a – Anexe la referatul de aprobare:** |
| - Tabel comparativ |

**INIȚIATOR**

**PREȘEDINTE**

**ALIN TIȘE**

Anexă la Referatul de aprobare nr. 32999 /13.08.2024

**T A B E L C O M P A R A T I V**

|  |  |  |  |
| --- | --- | --- | --- |
| **Nr.**  **crt.** | **Text actual** | **Text propus** | **Argumente/motivație** |
| *1.* | **Art. 1**. ”Se aprobă prelungirea duratei de implementare a proiectului "1 Modernizarea și reabilitarea Traseului județean 1, format din sectoare de drum ale DJ 107L, DJ 107M și DJ 107N, parte a Traseului Regional Transilvania de Nord” în scopul realizării integrale a activităților proiectului, a atingerii indicatorilor, rezultatelor și obiectivelor propuse și asigurării funcționalității proiectului așa cum sunt prevăzute în Cererea de finanțare și Contractul de finanțare nr. 3369/29.10.2018 până la data de 31.08.2024." | **Art. 1.** ‘’Se aprobă prelungirea duratei de implementare a proiectului "1 Modernizarea și reabilitarea Traseului județean 1, format din sectoare de drum ale DJ 107L, DJ 107M și DJ 107N, parte a Traseului Regional Transilvania de Nord” în scopul realizării integrale a activităților proiectului, a atingerii indicatorilor, rezultatelor și obiectivelor propuse și asigurării funcționalității proiectului așa cum sunt prevăzute în Cererea de finanțare și Contractul de finanțare nr. 3369/29.10.2018 până la data de 30.11.2024.’’ | Perioada de timp cu care s-a suplimentat durata contractului este necesară în scopul finalizării tuturor activităților proiectului, atingerii indicatorilor, rezultatelor și obiectivelor propuse, in conformitate cu contractul de finanțare nr. 3369/29.10.2018. |

**INIȚIATOR**

**PREȘEDINTE**

**Alin TIȘE**

**PROIECT DE HOTĂRÂRE**

**pentru modificarea Hotărârii Consiliului Județean Cluj nr. 205 din 28 noiembrie 2023 privind aprobarea prelungirii perioadei de implementare a proiectului** **"1 Modernizarea și reabilitarea Traseului județean 1, format din sectoare de drum ale DJ 107L, DJ 107M și DJ 107N, parte a Traseului Regional Transilvania de Nord"** **și a cheltuielilor legate de proiect**

Consiliul Judeţean Cluj, întrunit în şedinţă ordinară,

Având în vedere Proiectul de hotărâre înregistrat cu nr…………………din ……………..privind aprobarea proiectului "1 Modernizarea și reabilitarea Traseului județean 1, format din sectoare de drum ale DJ 107L, DJ 107M și DJ 107N, parte a Traseului Regional Transilvania de Nord” și a cheltuielilor legate de proiect, propus de Preşedintele Consiliului Judeţean Cluj, domnul Alin Tişe, care este însoțit de Referatul de aprobare cu nr. 32999 din 13.08.2024, Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 33001/13.08.2024 şi de Avizul cu nr. ................din ................adoptat de Comisia de specialitate nr........................,

Ţinând cont de:

* Proiectul "1 Modernizarea și reabilitarea Traseului județean 1, format din sectoare de drum ale DJ 107L, DJ 107M și DJ 107N, parte a Traseului Regional Transilvania de Nord", cod SMIS 125105;
* Contractul de finanțare nr. 3369/29.10.2018 încheiat între Ministerul Dezvoltării Regionale și Administrației Publice, în calitate de Autoritate de Management pentru Programul Operațional Regional 2014-2020, Organismul Intermediar Agenția de Dezvoltare Regională Nord-Vest și Unitatea Administrativ Teritorială Județul Cluj;
* Hotărârea Consiliului Judeţean nr. 12/29.01.2016 privind aprobarea indicatorilor tehnico-economici actualizați ai lucrărilor de modernizare și reabilitare a unor drumuri judetene din Județul Cluj, cu modificările și completările ulterioare,
* Hotărârea Consiliului Judeţean nr. 234/22.12.2020 pentru modificarea și completarea Hotărârii Consiliului Judeţean Cluj nr. 12/2016 privind aprobarea indicatorilor tehnico-economici actualizați ai lucrărilor de modernizare și reabilitare a unor drumuri județene din Județul Cluj, cu modificările și completările ulterioare,
* Hotărârea Consiliului Judeţean nr. 138/13.07.2018 pentru aprobarea Proiectului "Modernizarea si reabilitarea Traseului judetean 1, format din sectoare de drum ale DJ 107L, DJ 107M si DJ 107N, parte a Traseului Regional Transilvania de Nord" si a cheltuielilor legate de proiect.

Luând în considerare:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. b) c) și d) și alin. (3) lit. d) alin. (5) lit. l) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanței Guvernului nr. 43/1997 privind regimul drumurilor, republicată cu modificările și completările ulterioare;
* art. 41, ale art. 42 și ale art. 44 - 45 din Legea privind finanţele publice locale nr. 273/2006, cu modificările şi completările ulterioare;
* Programul Operațional Regional 2014 – 2020 adoptat de Comisia Europeană (CE) pe data de 23 iunie 2015;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobată prin Legea nr. 105/2016, cu modificările și completările ulterioare;
* Ordonanței de urgență a Guvernului nr. 36/2023 privind stabilirea cadrului general pentru închiderea programelor operaționale finanțate în perioada de programare 2014 – 2020, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 – 2020, cu modificările şi completările ulterioare;
* Hotărârea Guvernului nr. 1/2018 pentru aprobarea condiţiilor generale şi specifice pentru anumite categorii de contracte de achiziţie aferente obiectivelor de investiţii finanţate din fonduri publice, cu modificările şi completările ulterioare;
* Decizia nr. 155/31.07.2023 emisă de Ministrul Investițiilor și Proiectelor Europene privind aprobarea metodologiilor de analiză a proiectelor aflate în implementare în cadrul POR 2014-2020, în vederea elaborării listei proiectelor etapizate, a listei proiectelor nefuncționale, a listei proiectelor nefinalizate, precum și listele preliminare cuprinzând aceste proiecte;
* Instrucțiunea nr. 207/31.10.2023 emisă de Autoritatea de Management Programul Operațional Regional 2014 – 2020 – Acțiuni AM/OI de pregătire în vederea închiderii Programului Operațional Regional 2014-202;.

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 205 din 28 noiembrie 2023 pentru aprobarea prelungirii perioadei de implementare a proiectului "1 Modernizarea și reabilitarea Traseului județean 1, format din sectoare de drum ale DJ 107L, DJ 107M și DJ 107N, parte a Traseului Regional Transilvania de Nord” și a cheltuielilor legate de proiect, se modifică după cum urmează:

1. Articolul 1 se modifică și va avea următorul cuprins:

**“Art. 1.** Se aprobă prelungirea duratei de implementare a proiectului "1 Modernizarea și reabilitarea Traseului județean 1, format din sectoare de drum ale DJ 107L, DJ 107M și DJ 107N, parte a Traseului Regional Transilvania de Nord" în scopul realizării integrale a activităților proiectului, a atingerii indicatorilor, rezultatelor și obiectivelor propuse și asigurării funcționalității proiectului așa cum sunt prevăzute în Cererea de finanțare și Contractul de finanțare nr. 3369/29.10.2018 până la data de 30.11.2024.”

**Art.II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane și Direcţia Dezvoltare şi Investiţii.

**Art. III.** Prezenta hotărâre se comunică Direcţiei Generale Buget-Finanţe, Resurse Umane; Direcției Dezvoltare și Investiții, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi postare pe pagina de internet ‘’[www.cjcluj.ro](http://www.cjcluj.ro)’’.

**PREŞEDINTE, SECRETAR GENERAL AL JUDEŢULUI,**

**Alin Tişe Simona Gaci**

**Nr……... din …… 2024**

Prezenta hotărâre a fost adoptată cu ........de voturi “pentru”, iar..............membri ai Consiliului județean nu au votat,fiind astfel respectate prevederile legale privind majoritatea de voturi necesară.

DIRECŢIA DEZVOLTARE ȘI INVESTIȚII

Serviciul Managementul Proiectelor

Nr. 33001/ 13.08.2024

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | Modificarea Hotărârii Consiliului Județean Cluj nr. 205 din 28 noiembrie 2023 privind aprobarea prelungirii perioadei de implementare a proiectului "1 Modernizarea și reabilitarea Traseului județean 1, format din sectoare de drum ale DJ 107L, DJ 107M și DJ 107N, parte a Traseului Regional Transilvania de Nord" și a cheltuielilor legate de proiect | | |
| **Compartiment de resort:** | Direcția de Dezvoltare și Investiții | | |
| **Secțiunea 1 – Documentare și analiză:** | | | |
| Temeiurile legale invocate în susținerea proiectului de hotărâre analizat sunt compatibile şi conforme cu legile, ordonanţele, hotărârile Guvernului, strategiile naționale și legislația secundară (ordine, instrucțiuni, normative, regulamente, etc.) și alte acte administrative adoptate de Consiliul Județean Cluj în domeniul accesării finanțării nerambursabile.  Astfel, proiectul de hotărâre propus este în concordanță cu Planul de Dezvoltare Regională Nord-Vest 2014 – 2020, aliniat la Politica de Dezvoltare Regională și se încadrează în Strategia de dezvoltare a județului Cluj pentru perioada 2014 – 2020.  Proiectul de hotărâre propus se fundamentează pe prevederile Ordonanței de urgență a Guvernului nr. 36/2023 privind stabilirea cadrului general pentru închiderea programelor operaționale finanțate în perioada de programare 2014 – 2020, Deciziei nr. 155/31 iulie 2023 emisă de Ministrul investițiilor și proiectelor europene privind aprobarea metodologiilor de analiză a proiectelor aflate în implementare în cadrul programului, în vederea elaborării listei proiectelor etapizate, a listei proiectelor nefuncționale, a listei proiectelor nefinalizate, precum și listele preliminare cuprinzând aceste proiecte și a Instrucțiunii nr. 207/31.10.2023 emisă de Autoritatea de Management Programul Operațional Regional 2014 – 2020 – Acțiuni AM/OI de pregătire în vederea închiderii Programului Operațional Regional 2014-2020. | | | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Necesitatea modificării Hotărârii Consiliului Județean Cluj nr. 205 din 28 noiembrie 2023 privind aprobarea prelungirii perioadei de implementare a proiectului “1 Modernizarea și reabilitarea Traseului județean 1, format din sectoare de drum ale DJ 107L, DJ 107M și DJ 107N, parte a traseului Regional Transilvania de Nord” și a cheltuielilor legate de proiect, se impune având în vedere următoarele aspecte:  Consiliul Județean Cluj este beneficiarul proiectului ”1 Modernizarea și reabilitarea Traseului județean 1, format din sectoare de drum ale DJ 107L, DJ 107M și DJ 107N, parte a Traseului Regional Transilvania de Nord” prin Contractul de finanțare nr. 3369/29.10.2018.  Perioada de implementare a contractului de finanțare este cuprinsă între 29.10.2018 – 31.08.2024.  Prin implementarea proiectului se dorește creșterea gradului de accesibilitate a zonelor rurale situate în proximitatea retelei TEN-T prin modernizarea drumurilor judeţene.  În acest sens a fost încheiat Acordul contractual nr. 47015/409 între UAT JUDEȚUL CLUJ și DIFERIT AG S.R.L pentru „Modernizarea și reabilitarea drumului județean DJ 107 M - Luna de Sus – Buru - Băișoara, km 0+000 – km 42+000” în data de 29.12.2021. Predarea amplasamentului a avut loc la data de 14.02.2022. În cadrul contractului de lucrări, progresul fizic în prezent este de 100%.  Totuși, deși prin Notificarea nr. 2329/21.06.2024, înregistrată la Consiliul Județean Cluj cu nr. 25944/21.06.2024, transmisă în temeiul subclauzei 60.3 din cadrul Acordului contractual, conform căreia:  „*60.3 Antreprenorul va notifica Beneficiarul şi Supervizorul cu cel puţin 15 zile înainte ca Lucrările sau un Sector de lucrări, să fie, din punctul de vedere al Antreprenorului, terminate şi pregătite de recepţie şi va solicita Beneficiarului efectuarea Recepţiei la Terminare*”,  Antreprenorul S.C. DIFERIT AG S.R.L. anunța finalizarea lucrărilor și solicită începerea procedurilor de recepție a acestora, Supervizorul, prin Raportul său nr.  198/12.08.2024, înregistrat la Consiliul Județean Cluj cu nr. 33356/12.08.2024 raportat la Clauza 60 – Recepția la Terminarea Lucrărilor, solicită amânarea recepției la terminarea lucrărilor până la o dată ulterioară care va fi comnicată Beneficiarului motivat de faptul că până la data emiterii acestui raport Antreprenorul nu a transmis potrivit subclauzei 19.7 - Cartea tehnica a construcției, documentele necesare întocmirii capitolelor A și B ale cărții tehnice a construcției.  Astfel, Supervizorul arată în cadrul Raportului său faptul că:  „*1. Potrivit Clauzei 60 Receptia la Terminarea Lucrarilor, subcl. 60.1:*  *Se va putea efectua Recepţia la Terminare a Lucrărilor sau a unui Sector doar dacă sunt îndeplinite în mod cumulativ următoarele condiţii:*  *(a) Lucrările sau Sectorul au fost terminate în conformitate cu prevederile Contractului,*  *b) Lucrările sau Sectorul au trecut Testele la Terminare în conformitate cu prevederile clauzei 58 [Teste la Terminare],*  *(c) Antreprenorul a îndeplinit obligaţiile prevăzute în Contract astfel încât Lucrările sau Sectorul să poată fi considerate terminate pentru a fi supuse Recepţiei la Terminarea Lucrărilor, inclusiv dar nelimitat la obligaţiile prevăzute în subclauzele 9.4 şi 19.7.*  *2. Potrivit Clauzei 19 Proiectarea de catre Antreprenor, subcl. 19.7:*  *19.7 Cartea tehnică a construcţiei: Lucrările nu vor fi considerate ca terminate în scopul Recepţiei conform clauzei 60 [Recepţia la Terminarea Lucrărilor] înainte ca Antreprenorul să transmită Supervizorului toate documentele necesare întocmirii capitolelor A şi B ale cărţii tehnice a construcţiei, în sensul Legii, şi, după caz, documentele necesare completării capitolului D al cărţii tehnice a construcţiei*  *3. Potrivit CG ale Acordului Contractual Clauza 1 Definitii, subcl. 1.1, lit. z:*  *Lucrarile permanente – lucrarile permanente necesar a fi executate de către Antreprenor potrivit prevederilor Contractului (inclusiv Echipamente si Documentele Antreprenorului);* ”  Totodată, Supervizorul, prin adresa nr. 201/13.08.2024, înregistrată la Consiliul Județean Cluj cu nr. 33468/13.08.2024, a apreciat necesitatea prelungirii valabilității Garanției de bună execuție aferentă Acordului contractual nr. 47015/409/29.12.2021 până la data de 15.09.2024, respectiv pe perioada derulării procedurii de recepție la terminarea lucrărilor, procedură care însă nu a putut fi demarată până în prezent în lipsa documentelor necesare întocmirii capitolelor A și B ale cărții tehnice a construcției care trebuie transmise de Antreprenorul S.C. DIFERIT AG S.R.L  Trebuie precizat și faptul că în acest moment etapele procedurale necesar a fi parcurse pentru realizarea recepției la terminarea lucrărilor presupun un interval de timp cumulat care excede durata contractului de finanțare, respectiv data de 31.08.2024, iar nerecepționarea lucrărilor ce fac obiectul Acordului contractual nr. 47015/409 din 29.12.2021 și care sunt cuprinse în cadrul contractului de finanțare ca și cheltuieli eligibile atrage după sine necesitatea restituirii către finanțator a contravalorii lucrărilor eligibile ce au fost rambursate de către acesta.  Prezentăm în continuare o serie de etape procedurale ce trebuie parcurse din momentul în care Supervizorul va putea recomanda potrivit subclauzei 60.4 admiterea recepției Lucrărilor:   * transmiterea către Inspectoratul de Stat în Construcţii - I.S.C. comunicare privind incheierea execuției lucrărilor, referatele pe specialităţi întocmite de proiectant şi de dirigintele/diriginţii de şantier cu privire la modul în care a fost executată lucrarea şi valoarea, fără TVA, a lucrărilor executate supuse recepţiei în vederea eliberării adeverinţei prin care se confirmă plăţile efectuate către Inspectoratul de Stat în Construcţii - I.S.C.; * transmiterea solicitărilor privind desemnarea reprezentanţilor în comisia de recepţie la terminarea lucrărilor; * factorii implicaţi în etapa de recepţie la terminarea lucrărilor comunică investitorului, în termen de 10 zile de la primirea solicitării, reprezentantul desemnat să participe în comisia de recepţie, conform art.10, alin.(2) din H.G. 273/ 1994; * întocmire referat privind constituirea comisiei de recepție la terminarea lucrărilor în vederea emiterii unei dispoziții a Președintelui Consiliului Județean Cluj privind numirea comisiei de recepție la terminarea lucrărilor; * perioada necesară desfășurării activității comisiei de recepție, inclusiv verificarea cărții tehnice având în vedere volumul lucrărilor supuse recepției, respectiv:  |  |  | | --- | --- | | Suprafața Structură rutieră | 251.594,43 mp | | Poduri | 16 PODURI - 9 poduri noi  - 7 reabilitate | | Nr. Accese la proprietăți | ~1000 buc. | | Nr. Podețe transversale | 88 buc. | | Scurgerea apelor | * Șanturi de beton: 12.102,85 ml; * Rigole de acostament: 13.388 ml; * Rigole carosabile: 1.290 ml; * Rigole deschise: 131 ml; * Șanțuri de pământ: 19.665,80 ml; | | Amenajare Intersecții cu Drumuri laterale | 170 buc. | | Consolidari – Ziduri de sprijin | 547 ml. | | Locuri de parcare amenajate | 60 buc. | | Stații de autobuz | 19 buc. | | Treceri de pietoni | 25 buc. cu marcaj bicomponent de culoare alb/rosu |  * + Aprobarea de către reprezentantul investitorului/beneficiarului a deciziei comisiei de recepţie la terminarea lucrărilor;   + Dispozițiile Capitolului II, Recepţia la terminarea lucrărilor, Articolul 11,ale Hotărârii Guvernului nr. 273/1994 privind aprobarea Regulamentului de recepţie a lucrărilor de construcţii şi instalaţii aferente acestora, cu modificările și completările ulterioare,   **Ținând cont de toate aspectele menționate anterior, prelungirea duratei contractului de finanțare cu 3 luni până la data de 30.11.2024, se justifică astfel:**  - August – Octombrie 2024: demararea și desfășurarea recepției la terminarea lucrărilor DJ 107 M  - Noiembrie 2024: finalizare activități de informare și publicitate, managementul proiectului.  Luând în considerare cele prezentate anterior, se impune aprobarea proiectului de hotărâre în scopul asumării implementării activităților proiectului din fonduri proprii, după data de 31.08.2024, pentru realizarea integrală a acestora, a atingerii indicatorilor, rezultatelor și obiectivelor propuse și asigurării funcționalității proiectului până la data de 30.11.2024. | | | |
| **Secțiunea a 3-a** **- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):** | | | |
| ***Impactul financiar asupra bugetului judeţului pe termen scurt (pe anul curent) / lung***  Prin adoptarea prezentei hotărâri nu intervin modificări privind valoarea totală a proiectului.  Valoarea totală a proiectului “1 Modernizarea și reabilitarea Traseului județean 1, format din sectoare de drum ale DJ 107L, DJ 107M și DJ 107N, parte a Traseului Regional Transilvania de Nord”, inclusiv sursele de finanțare este următoarea:   |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | |  | Valoarea totală | Valoarea totală eligibilă | Valoarea totală contribuție publică | Valoare eligibilă nerambursabilă din FEDR | | Valoare eligibilă nerambursabilă din bugetul național | | Valoarea cofinanțării eligibile a beneficiarului | | Valoarea neeligibilă inclusive TVA | |  | (lei) | (lei) | (lei) | (lei) | (lei) | (lei) | (lei) | (lei) | (lei) | (lei) | |  | 1 | 2 | 3 | 4 | 5 | 6 | 7 | 8 | 9 | 10 | | Leader | 126.790686,70 | 58.325.674,22 | 58.325.674,22 | 49.576.823,10 | 85 | 7.582.337,65 | 13 | 1.166.513,47 | 2 | 68.465.012,48 | | Partener | N/A | N/A | N/A | N/A | N/A | N/A | N/A | N/A | N/A | N/A | | Total | 126.790686,70 | 58.325.674,22 | 58.325.674,22 | 49.576.823,10 | 85 | 7.582.337,65 | 13 | 1.166.513,47 | 2 | 68.465.012,48 |   Restul cheltuielilor neeligibile aferente proiectului vor avea impact asupra bugetului propriu al Județului Cluj aferent anului 2024.  **Impactul social** este unul pozitiv, rezultând creșterea gradului de accesibilitate a zonelor rurale situate în proximitatea retelei TEN-T prin modernizarea drumurilor judeţene.  **Impatul asupra mediului** – nu e cazul  **Impactul asupra sarcinilor administrative** – Hotărârea va fi anexată memoriului justificativ pentru încheierea actului adițional la Contractul de finanțare. | | | |
| **Secțiunea a 4-a - Concluzii/propuneri:** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele tehnice specificate la Secțiunea a 2-a” | | | |
|  | **Prenume și nume** | **Data** | **Semnătura** |
| Avizat: Director executiv | Mariana RAȚIU | 13.08.2024 |  |
| Verificat: Șef serviciu | Diana COMAN | 13.08.2024 |  |
| Elaborat: Consilier | Cosmina IRIMIEȘ | 13.08.2024 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DIRECȚIA DEZVOLTARE ȘI INVESTIȚII | 14.08.2024 | **Mariana RAȚIU** | Raport întocmit |
|  |  |  |  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/ semnătură |
| Bianca POPA |  | | avizat |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona GACI | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |
|  |  |  |  |